Në dukje këto pezullime janë për shkak të disa rasteve ku persona të vaksinuar, gjetën vdekjen si pasojë e mpiksjes së gjakut. Por ekspertët thonë se vaksina është e sigurt dhe se pezullimet pengojnë përpjekjet për të mbyllur procesin e vaksinimit në të gjithë botën.
Të tjerët shqetësohen se vaksina po mbahet në pritje për arsye politike, më shumë sesa shkencore. Ky është një shqetësim i madh duke qënë së kërkesa për vakinën e tejakalon furnizimin ndërsa rastet e COVID-19 vazhdojnë të rriten në mënyrë të frikshme në të gjithë Europën. Disa vende kanë raportuar një rritje të mundshme të mpikjes së gjakut në mesin e pacientëve që morën vaksinën AstraZeneca . Ka pasur rreth 37 raportime të tilla midis 17 milion njerëzve të vaksinuar në të gjithë Mbretërinë e Bashkuar dhe BE.
Edhe në Itali , Austri dhe Danimarkë ka pasur raste që pacientët kanë ndërruar jetë nga mpiksja e gjakut pas marrjes së vaksinës. Davey Smith, specialist i sëmundjeve infektive në Universitetin e Kalifornisë San Diego, është habitur nga vendimet e qeverive për të pezulluar përdorimin e vaksinës së AstraZeneca.
"Unë nuk kam parë të dhëna pë të qënë shkak i ndalimit të vaksinës," thotë ai, duke shtuar, "Njerëzit që janë raportuar të kenë këtë problem, do të kishin këtë mpiksje gjaku, me ose pa vaksinë" – shprehet ai. AstraZeneca parashikohej të ishte lider në garën për vaksinën e Covid-19, por ka përfunduar duke u përballur me shumë pengesa sesa konkurrentët e saj. Problemet filluan shtatorin e kaluar, kur provat globale të vaksinës u ndërprenë për shkak të një pacienti që po përjetonte një sëmundje të rëndë.
Gjyqi shpejt rifilloi, por dy muaj më vonë kompania zbuloi një veprim të gabuar: në gjykimet në Mbretërinë e Bashkuar të drejtuar nga Oxford, pjesëmarrësve u ishte dhënë aksidentalisht gjysmë doza të vaksinës, një gabim që tronditi besimin e rregullatorëve në SH.B.A., të cilët tani presin të dhënat përfundimtare të provës klinike nga AstraZeneca në prill.
Të dhënat ndërkombëtare në vazhdim u treguan më premtuese, vaksina ishte 82% efektive në parandalimin e Covid-19 pas dy dozave, dhe 100% efektive në parandalimin e shtrimeve në spital dhe vdekjes. Vaksina AstraZeneca përdor një përbërës të ADN-së që udhëzon qelizat të prodhojnë të njëjtat proteina që gjenden në pjesë të virusit që shkakton Covid-19. Këto proteina trajnojnë sistemin imunitar të trupit për të prodhuar antitrupa kundër tij. Një avantazh që ka ndaj vaksinave të prodhuara nga Pfizer dhe Moderna është se ajo mund të qëndrojë në frigorifer, dhe jo e ngrirë , kjo e bën më të qëndrueshme për transport. Kjo e bën atë të një rëndësie të veçantë në shpërndarjen e vaksinës në të gjithë botën. /albeu.com/